cyanic-selkie/wikianc huggingface dataset:
Ted Bundy
Washington, Oregon
Op Sondag 14 Julie is twee vroue helder oordag op ’n besige strand ontvoer, sowat 32 km van Seattle. Vyf vrouestudente het beskryf hoe ’n aantreklike man in wit tennisklere en met sy linkerarm in ’n hangverband met hulle gepraat het. Hy het ’n ligte aksent gehad, soos Kanadees of miskien Brits. Hy het hom as "Ted" voorgestel en hul hulp gevra om ’n seilboot van sy taan- of bronskleurige Kewer af te laai. Vier het geweier en een het hom tot by sy motor vergesel, maar toe sy gesien het daar is nie ’n boot nie het sy gevlug. Nog drie getuies het gesien hoe hy Janice Anne Ott, 23, met die storie van ’n seilboot nader, en dat sy saam met hom weg is. Sowat vier uur later het die 18-jarige Denise Naslund ’n piekniek verlaat om ’n draai te loop, en sy het nie teruggekeer nie. Bundy het later vertel Ott het nog gelewe toe hy met Naslund terugkeer en dat hy die een gedwing het om te kyk hoe hy die ander vermoor. Hy het dit egter die aand voor sy teregstelling teruggetrek.
Inligting oor die verdagte is deur Seattle versprei en ’n skets het in die media verskyn. Elizabeth Kloepfer, Ann Rule en ’n universiteitsprofessor het die profiel, skets en motor herken en Ted Bundy as ’n moontlike verdagte gerapporteer. Speurders, wat tot 200 wenke per dag ontvang het, het egter gedink dit is onwaarskynlik dat ’n voorbeeldige regstudent sonder ’n misdaadrekord die skuldige is.
Op 6 September is Ott en Naslund se oorskot naby ’n pad ontdek. ’n Ekstra femur en verskeie menslike rugwerwels wat op die toneel gevind is, is later deur Bundy geïdentifiseer as dié van Georgann Hawkins. Ses maande later is die kopbene en kakebene van Healy, Rancourt, Parks en Ball gevind op Berg Taylor, waar Bundy dikwels gestap het. Manson se oorskot is nooit gevind nie.
Idaho, Utah, Colorado
In Augustus 1974 is Bundy weer aan die regskool van die Universiteit van Utah aanvaar en hy het na Salt Lake City getrek. Kloepfer het in Seattle agtergebly. Hy het haar dikwels gebel, maar met "minstens ’n dosyn" ander vroue uitgegaan. Hy het nie goed gevaar as student nie en was baie teleurgesteld daaroor.
’n Nuwe reeks moorde het die volgende maand begin, met twee wat nooit ontdek is voordat Bundy kort voor sy teregstelling skuld daarop beken het nie. Op 2 September het hy ’n ongeïdentifiseerde ryloper in Idaho verkrag en verwurg. Op 2 Oktober het hy die 16-jarige Nancy Wilcox in Holladay, ’n voorstad van Salt Lake City, gegryp en na ’n beboste gebied gesleep. Hy wou haar glo verkrag en laat gaan om sy patologiese drange te "de-eskaleer", maar hy beweer hy het haar per ongeluk verwurg om haar stil te maak. Haar oorskot is nooit gevind nie.
Op 18 Oktober het Melissa Smith, die 17-jarige dogter van die polisiehoof van Midvale, ook ’n voorstad van Salt Lake City, verdwyn nadat sy ’n pizza-eetplek verlaat het. Haar naakte lyk is nege dae later in ’n nabygeleë bergagtige gebied gevind. ’n Lykskouing het gewys sy kon tot sewe dae ná haar verdwyning nog geleef het. Op 31 Oktober het Laura Ann Aime, ook 17, in Lehi, Utah, verdwyn nadat sy ’n kafee net ná middernag verlaat het. Haar naakte lyk is kort daarna naby ’n canyon ontdek. Albei vroue is geslaan, verkrag, gesodomiseer en met sykouse verwurg. Jare later het Bundy vertel hoe hy hulle ná hul dood versorg en onder meer hul hare gewas en vir hulle grimering aangesit het.
Op die aand van 8 November het Bundy die 18-jarige telefoonoperateur Carol DaRonch naby ’n restaurant genader. Hy het hom as "konstabel Roseland" van die Murray-polisie voorgestel en vir haar gesê iemand het by haar motor probeer inbreek; sy moes saam met hom polisiekantoor toe gaan om ’n klag te lê. Op pad het hy haar probeer boei, maar sy het uit die motor gespring en weggehardloop. Later dié aand het die 17-jarige student Debra Kent by die Hoërskool Viewmont in Bountiful, Utah, verdwyn ná ’n teaterproduksie. ’n Dramaonderwyseres en ander student het gesê ’n man het hulle gevra om na die parkeerterrein te kom om ’n motor te identifiseer. Nog ’n student het hom in die teater gesien, en die onderwyseres het hom aan die einde van die toneelstuk ’n tweede keer gesien.
In November het Elizabeth Kloepfer die polisie weer gebel nadat sy gelees het jong vroue verdwyn in dorpe om Salt Lake City. Sy is deeglik ondervra. Teen dié tyd was Bundy eenkeer ’n verdagte, maar ’n getuie kon hom nie op foto's uitken nie. In Desember het Kloepfer die polisie weer gebel en haar vermoedens herhaal. Bundy se naam is op hul lys verdagtes geplaas, maar geen getuienis het hom in dié stadium aan die Utah-misdade verbind nie. In Januarie 1975 het Bundy na Seattle teruggekeer ná sy eindeksamen en ’n week saam met Kloepfer deurgebring. Sy het niks gesê van haar oproepe aan die polisie nie en het beplan om hom in Augustus in Salt Lake City te besoek.
In 1975 het Bundy ’n groot deel van sy misdaadbedrywighede van sy basis in Utah ooswaarts na Colorado geskuif. Op 12 Januarie het ’n 23-jarige verpleegster, Caryn Campbell, verdwyn terwyl sy met ’n helder verligte gang afgeloop het tussen die hyser en haar kamer in ’n oord op die dorp Snowmass, 640 km suidoos van Salt Lake City. Haar naakte lyk is ’n maand later langs ’n grondpad net buite die oord gevind. Sy is vermoor deurdat sy met ’n stomp voorwerp teen die kop geslaan is; haar liggaam het ook skerp snymerke gehad. ’n Ski-instruktrise, Julie Cunningham, 26, het op 15 Maart 160 km van Snowmass verdwyn terwyl sy na ’n ete-afspraak geloop het. Bundy het haar geboei en haar op ’n afgeleë plek vermoor. Weke lank het hy die rit van ses uur van Salt Lake City af onderneem om die oorskot te besoek. Denise Oliverson, 25, het op 6 April in Grand Junction naby die grens tussen Utah en Colorado verdwyn terwyl sy fietsgery het na haar ouers se huis. Op 6 Mei het Bundy die 12-jarige Lynette Culver van ’n skool in Pocatello, Idaho, sowat 260 km noord van Salt Lake City, weggelok. Hy het haar verdrink en toe in sy hotelkamer seksueel aangerand. Daarna het hy haar lyk in ’n rivier gegooi.
Op 28 Junie het Susan Curtis van die universiteitskampus in Provo, Utah, 72 km suid van Salt Lake City, verdwyn. Curtis se moord was Bundy se laaste bekentenis. Dit is op band opgeneem net voordat hy na die elektriese stoel geneem is. Wilcox, Kent, Cunningham, Culver, Curtis en Oliverson se lyke is nooit gevind nie.
In Augustus of September 1975 is Bundy in die Kerk van Jesus Christus van die Heiliges van die Laaste Dae gedoop, hoewel hy nie baie kerk toe gegaan het nie en die meeste beperkings van die Kerk geïgnoreer het. Die Kerk sou hom later ekskommunikeer ná sy skuldigbevinding aan ontvoering in 1976.
In Washington het ondersoekers nog probeer sin maak uit die moorde wat net so skielik geëindig het as wat dit begin het. Om hulle te help, het hulle ’n databasis opgestel – dit was destyds ’n innoverende strategie. Hulle het ’n primitiewe rekenaar (in vergelyking met vandag se standaarde) gebruik omdat dit die enigste een was wat tot hul beskikking was. Hulle het talle lyste in die rekenaar ingevoer – klasmaats en kennisse van die slagoffers, Volkswagen-eienaars met die naam "Ted", bekende seksoortreders ens. Hulle het die rekenaar gevra vir ooreenkomste. Uit duisende name het 26 op vier aparte lyste verskyn; een was Ted Bundy s'n. Speurders het ook ’n lys saamgestel van hul top-100 verdagtes en Bundy was ook daarop. Hy was "letterlik boaan die lys van verdagtes" toe die speurders hoor van sy arres in Utah.
Arres en eerste verhoor
Bundy is in Augustus 1975 deur ’n verkeerskonstabel van Utah in hegtenis geneem in Granger, ’n voorstad van Salt Lake City, nadat hy nie by ’n roetine-padblokkade stilgehou het nie. Die verkeersman, wat gesien het sy motor se voorste sitplek is weg, het sy motor deursoek; hy het ’n skimasker, ’n masker van sykouse, ’n koevoet, boeie, vullissakke, ’n tou, ’n yspik en ander voorwerpe gekry wat aanvanklik vermoed is inbraaktoerusting was. Speurder Jerry Thompson het egter ’n soortgelyke verdagte en motorbeskrywing van die DaRonch-ontvoering in November 1974 onthou, asook Bundy se naam van Kloepfer se telefoonoproep in Desember 1974.
Bundy se woonstel is deursoek, maar niks wat op sy skuld dui, is gevind nie. Hy is op eie verantwoordelikheid vrygelaat. (Bundy het later gesê die polisie het ’n versameling Polaroid-foto's van sy slagoffers misgekyk wat hy in die pakkamer gehou het. Hy het dit ná sy vrylating vernietig.)
Moederkappie
Die naam Moederkappie  kan verwys na:
Ted Bundy
Arres en eerste verhoor
Die polisie van Salt Lake City het Bundy 24 uur per dag begin dophou en Thompson het saam met nog twee speurders na Seattle gevlieg om Kloepfer te ondervra. Sy het vir hulle vertel in die jaar voordat Bundy na Utah getrek het, het sy items in haar huis en Bundy se woonstel gekry wat nie vir haar sin gemaak het nie. Dit sluit in krukke, ’n sak gips wat hy erken het hy gesteel het, ’n slagtersbyl wat nooit vir kos maak gebruik is nie en wat hy ingepak het toe hy na Utah trek, doktershandskoene, ’n Oosterse mes in ’n houthouer en ’n sak vroueklere. Bundy was voortdurend by almal in die skuld en Kloepfer het vermoed hy het feitlik alles van waarde wat hy besit het, gesteel. Hy het eenkeer gedreig on haar nek te breek as sy vir enigiemand vertel van ’n TV en stereostel waaroor sy hom uitgevra het. Volgens haar was hy baie ontsteld toe sy haar hare, wat lank was en ’n middelpaadjie gehad het, wou kort sny. Sy sou soms in die nag wakker word en Bundy kry waar hy haar liggaam onder die lakens met ’n flitslig ondersoek. Die speurders het vasgestel Bundy was nie by Kloepfer op enige van die nagte dat die slagoffers verdwyn het nie. Sy het eers kort daarna tydens ’n ondervraging gehoor van die bestaan van Stephanie Brooks en dat sy vir ’n rukkie in 1973 aan Bundy verloof was.
In September het Bundy sy Kewer aan ’n jeugdige van Midvale verkoop. Die Utah-polisie het daarop beslag gelê en FBI-tegnici het dit uitmekaargehaal en deursoek. Hulle het hare gevind wat ooreenstem met monsters van Caryn Campbell se hare. Later het hulle ook hare gekry wat "mikroskopies ononderskeibaar" was van dié van Melissa Smith en Carol DaRonch. Die FBI-spesialis Robert Neill het gesê die kans dat hare van drie slagoffers wat mekaar nie geken het nie, in een motor gekry word, sou ’n feitlik onmoontlike toeval wees.
Op 2 Oktober 1975 het speurders ’n uitkenningsparade gehou en DaRonch het Bundy dadelik geïdentifiseer as "konstabel Roseland". Getuies van Bountiful het hom op dieselfde parade uitgeken as die vreemdeling wat by die skoolkonsert rondgehang het. Daar was genoeg getuienis om hom van die ontvoering en misdadige aanranding van DaRonch aan te kla. Hy is vrygelaat op borgtog van $15 000, wat deur sy ouers betaal is. Die meeste van die tyd was hy besig met sy verhoor en hy het in Kloepfer se huis gebly.
In November het drie ondersoekers – Jerry Thompson van Utah, Robert Keppel van Washington en Michael Fisher van Colorado – saam met 30 speurders en aanklaers vergader en inligting uitgeruil. Hoewel hulle aan die einde van die vergadering oortuig was Bundy is die moordenaar wat hulle soek, het hulle saamgestem dat meer bewyse nodig was voordat hy aangekla kon word.
Op 23 Februarie 1976 het Bundy tereggestaan op die ontvoering van DaRonch. Hy het afstand gedoen van sy reg op ’n jurie weens die publisiteit wat die saak geniet het. Op 1 Maart het regter Stewart Hanson jr. hom skuldig bevind aan ontvoering en aanranding. Hy is op 30 Junie gevonnis tot een tot 15 jaar in die Utah-staatsgevangenis. In Oktober is hy agter bosse in die binnehof van die tronk gekry met padkaarte, vliegtye en ’n bestaansorg (social security) –kaart Hy is vir ’n paar weke vir eensame opsluiting gestuur. Later dié maand het Colorado-owerhede hom aangekla van Caryn Campbell se moord. Hy is in Januarie 1977 na Aspen oorgeplaas.
Ontsnappings
Op 7 Junie 1977 is Bundy na die Aspen-hof vervoer vir ’n voorverhoor. Hy sou sy eie verdediging waarneem en daarom is hy nie geboei nie. Hy het tydens ’n verdaging gevra om die hofbiblioteek te besoek om navorsing te doen. Hier het hy uit ’n oop venster op die tweede verdieping gespring en sy enkel verstuit toe hy land. Hy het deur Aspen gestap en suid na die Berg Aspen geryloop. Hy het in ’n hut oorgeslaap, en kos en ’n mes gesteel. Nadat hy verdwaal en ’n lang ruk rondgedwaal het, het hy ’n motor gesteel en in pyn na Aspen gery. Hier is hy gewaar terwyl die motor oor die pad slinger en hy is weer in hegtenis geneem.
Hy het met ’n gesteelde motor oos gery. Toe die motor gaan staan, het hy verder geryloop en toe ’n bus gehaal na Denver, van waar hy per vliegtuig na Chicago gevlieg het. Die tronk het eers 17 uur later besef hy is weg. Teen dié tyd was Bundy in Chicago.
Florida
Van Chicago is Bundy na Michigan, waar hy ’n motor gesteel en na Atlanta gery het. Van hier is hy op 8 Januarie per bus na Tallahassee, Florida. Hy het ’n kamer gehuur onder die naam Chris Hagen en ’n werk probeer kry, maar toe hy om sy identiteit gevra word, het hy van die plan afgesien.
Pterygodium connivens
Pterygodium connivens was 'n meerjarige plant en geofiet wat hoort tot die genus Pterygodium. Die spesie was endemies aan die Wes-Kaap. Dit het op die Kaapse Skiereiland voorgekom en word nou as uitgestorwe beskou. Dit was deel van die fynbos.
Ted Bundy
Florida
Op 8 Februarie het Bundy na Jacksonville, Florida, gery met ’n gesteelde motor. Hier het hy die 14-jarige Leslie Parmenter, die dogter van Jacksonville se hoofspeurder, genader en hom geïdentifiseer as "Richard Burton" van die brandweer. Hy het gevlug toe haar ouer broer daar aankom. Hy is daarna na Lake City, Florida, waar die 12-jarige Kimberly Diane Leach by haar skool verdwyn het op pad na ’n onderwyser se klaskamer. Haar gedeeltelik gemummifiseerde lyk is sewe weke later in ’n pakhuis gevind 56 km van Lake City.
Op 12 Februarie het Bundy weer ’n motor, ’n Kewer, gesteel en weswaarts gery. Drie dae later het ’n polisieman, David Lee, hom van die pad getrek en uitgevind die Kewer is gesteel. Ná ’n struweling is Bundy in hegtenis geneem. In die gesteelde motor was drie ID-dokumente van vrouestudente, 21 gesteelde kredietkaarte en ’n gesteelde TV-stel.
Florida-verhore, huwelik
Bundy is hierna na Miami geskuif, waar hy verhoor is vir die moorde en aanvalle van Junie 1979 in Tallahassee. Daar was 250 verslaggewers van vyf kontinente by die verhoor en dit was die eerste een wat landwyd in Amerika gebeeldsend is. Al het die hof vyf advokate aangestel, het Bundy weer ’n groot deel van sy verdediging self behartig. Polly Nelson het later geskryf: "Moordklagte het Ted in die gesig gestaar, met die moontlikheid van die doodstraf, en al wat vir hom saak gemaak het, was dat hy in beheer is."
Die jurie het minder as sewe uur beraadslaag voordat hulle hom op 24 Julie 1979 skuldig bevind het aan twee moorde, twee pogings tot moord en twee aanklagte van inbraak. Hy het die doodstraf gekry vir elk van die moorde.
In Oktober 1982 het Boone aan ’n dogter die lewe geskenk en gesê Bundy is die pa. Hoewel kontakbesoeke nie by die Raiford-gevangenis toegelaat is nie, is dit bekend dat gevangenes geld gepoel het om bewaarders om te koop sodat hulle tyd alleen saam met hul vroulike besoekers kon deurbring.
Die dodesel, bekentenisse en teregstelling
Kort ná die Leach-verhoor en voor die uitgerekte appèlproses begin het, het Bundy ’n reeks onderhoude aan Stephen Michaud en Hugh Aynesworth toegestaan. Terwyl hy meestal in die derde persoon gepraat het "om die stigma van bekentenis" te ontduik, het hy vir die eerste keer besonderhede oor sy misdade en denkproses begin bekend maak.
Hy het erken hy was ’n dief en het gesê hy het goed gevoel om iets "te besit" nadat hy dit gesteel het. Besitting was blykbaar ook ’n groot motief vir die verkragtings en moorde. Seksuele aanrandings, het hy gesê, het sy behoefte bevredig om sy slagoffers "ten volle te besit". Eers het hy gemoor om te voorkom dat hy uitgevang word, maar later het moord deel van die "avontuur" geword. Die beste besitting was die neem van die lewe, het hy gesê. "En dan . . . die fisieke besit van die oorskot."
Iewers in die tweede helfte van 1984 is Bundy deur ’n groep medegevangenes in die dodeselle aangeval. Hoewel hy ontken het dat hy aangerand is, het ’n paar gevangenes skuld beken; een bron het dit ’n "bendeverkragting" genoem.
Die eerste teregstellingsdatum is vroeg in 1986 vasgestel op 4 Maart, maar dit is uitgestel voordat ’n nuwe datum, 2 Julie, in April vasgestel is. Kort ná April het Bundy teenoor Hagmaier en Nelson beken wat hulle beskou as die volle omvang van sy verwoesting, onder meer besonderhede oor wat hy ná hul dood met sommige van die slagoffers gedoen het. Hy het vir hulle gesê hy het die plekke waar hy die lyke gelos het, dikwels verskeie kere daarna weer besoek; dan sou hy by sy slagoffers se lyke lê en seks daarmee hê totdat ontbinding of verrotting hom gedwing het om op te hou. Soms het hy ure na dié plekke en terug gery, en soms het hy die hele nag daar deurgebring. In Utah het hy grimering aan Melissa Smith se lewelose gesig aangebring en Laura Aime se hare verskeie kere gewas. "As jy tyd het," het hy vir Hagmaier gesê, "kan hulle enigiets wees wat jy wil hê hulle moet wees." Hy het minstens 12 van sy slagoffers onthoof en van die koppe vir ’n ruk in sy woonstel gehou.
Minder as 15 uur voor die 2 Julie-teregstelling het ’n hof die vonnis weer eens uitgestel om verskeie tegniese punte in Bundy se verhore te hersien en om vas te stel of Bundy geestelik gesond genoeg was om verhoor te word. Eindelik is ’n nuwe datum, 18 November 1986, vasgestel. Dit is weer uitgestel vir die aansoek om appèl en toe dit geweier word, is op ’n finale datum besluit: 24 Januarie 1989. Hoewel die publiek ongeduldig geword het omdat Bundy se saak so lank voortsleep, is dit eintlik met opset besonder vinnig afgehandel en nie eens Bundy se regspan het vertragingstegnieke probeer toepas nie.
Met geen verdere rede om sy misdade te ontken nie, het Bundy ingestem om openlik met die ondersoekers te praat. Hy het teenoor Keppel beken hy het die agt vroue in Washington en Oregon vermoor, asook nog drie voorheen onbekende slagoffers in Washington en twee in Oregon. Volgens hom het hy die kop van nog ’n slagoffer, Donna Manson, in Kloepfer se kaggel verbrand. Hy het ook vertel hoe dikwels hy die lyke van Hawkins, Ott en Naslund besoek het.
Teenoor speurders van Idaho, Utah en Colorado het hy nog moorde beken, ook ’n paar waarvan hulle nie bewus was nie. Later het dit duidelik geword hy weerhou sekere besonderhede in die hoop dat sy teregstellingsdatum weer uitgestel sou word. Ondanks een poging van ’n Florida-regsgeleerde, Diana Weiner, om presies dit te reël, het dié taktiek nie geslaag nie.
Ted Bundy het vroeg die oggend van 24 Januarie 1989 in die elektriese stoel gesterf. Sowat 2 000 mense het oorkant die tronk gejuig, gedans en klappers geskiet terwyl hy tereggestel is en toe die lykswa met sy liggaam by die tronk uitry. Hy is veras in Gainesville, Florida, en sy as is volgens aanwysings in sy testament op ’n onbekende plek in Washington gestrooi.
Patologie
Bundy het verskeie sielkundige ondersoeke ondergaan en die kenners se menings was uiteenlopend. Dorothy Otnow Lewis, ’n professor in psigiatrie aan die Universiteit van New York se Mediese Skool en ’n kenner van gewelddadige gedrag, het aanvanklik ’n diagnose van bipolêre gemoedsteuring gemaak, maar dit later meer as een keer verander. Sy het ook die moontlikheid van ’n gesplete persoonlikheid genoem na aanleiding van beskrywings in die hof. ’n Groottante van Bundy het getuig oor ’n episode saam met hom: "... dit het gelyk of hy in ’n ander, onherkenbare persoon verander. Sy was skielik bang vir haar gunsteling-nefie toe hulle op ’n trein wag terwyl dit donker word. Hy het in ’n vreemdeling verander." Lewis het ook onthou dat ’n tronkamptenaar in Tallahassee ’n soortgelyke transformasie beskryf het: "Hy het gesê: 'Hy het snaaks geword.' Hy het ’n metamorfose ondergaan, ’n liggaams- en gesigsverandering, en dit was amper asof hy ’n reuk afgee. Hy het gesê daar was by Bundy 'feitlik ’n persoonlikheidsverandering … dit was die dag toe ek vir hom bang was'." Narsistiese persoonlikheidsteuring is ook voorgestel in minstens een daaropvolgende analise.
Hoewel dit vir kenners moeilik was om ’n presiese diagnose te maak, dui die meeste bewyse op iets anders as bipolêre steuring of ’n ander psigose, en eerder op antisosiale persoonlikheidsteuring. Sulke pasiënte, na wie dikwels as "sosiopate" of "psigopate" verwys word, is dikwels baie sjarmant, selfs charismaties, maar onder die uiterlike is daar min ware persoonlikheid of insig. Die meeste sosiopate is nie psigoties nie; hulle kan geredelik tussen reg en verkeerd onderskei, maar dié vermoë het min uitwerking op hul gedrag. Hulle het geen skuldgevoelens of selfverwyt nie, ’n punt wat deur Bundy self erken is. "Skuldgevoelens los nie regtig enigiets op nie," het hy in 1981 gesê. "Dit benadeel jou … ek veronderstel ek is in die benydenswaardige posisie dat ek nie met skuldgevoelens opgeskeep sit nie." Die aanklaer George Dekle het geskryf: "Sosiopate is egotistiese manipuleerders wat dink hulle kan enigiemand om die bos lei." Een psigiater het erken: "Soms het hy selfs vir my gemanipuleer." Op die ou end stem Lewis saam met die meerderheid: "Ek sê altyd vir my studente ek sal vir hulle aandete koop as hulle vir my ’n ware psigopaat kan wys," het sy vir Nelson gesê. "Ek het nooit gedink hulle bestaan nie … maar ek dink Ted kon een gewees het, ’n ware psigopaat, sonder enige berou of empatie."
Die middag voor sy teregstelling het Bundy ’n onderhoud toegestaan aan James Dobson, ’n sielkunde en die stigter van die evangeliese organisasie Focus on the Family. Hy het van die geleentheid gebruik gemaak om nuwe stellings te maak oor geweld in die media en die pornografiese "wortels" van sy misdade. Hy het beweer hy het verslaaf geraak aan misdaadtydskrifte en pornografie wat seks gewelddadig uitbeeld. Hy sou glo al hoe erger en eksplisieter pornografie soek. "Tot jy ’n punt bereik waar pornografie net so ver gaan … waar jy begin wonder of jy meer daaruit sal put om dit te doen eerder as om net daaroor te lees of daarna te kyk." Hy het geweld in die media blameer vir die Ted Bundys van die wêreld en gesê die FBI moet teaters waar volwasse prente gewys word, dophou en teatergangers volg wanneer hulle uitkom. "Julle gaan my doodmaak," het hy gesê, "en dit sal die gemeenskap teen my beskerm. Maar daar buite is nog talle mense wat verslaaf is aan pornografie, en julle doen niks daaraan nie."
Verskeie biograwe, navorsers en ander waarnemers het geglo sy skielike veroordeling van pornografie was ’n laaste manipulerende poging om vir Dobson, ’n groot teenstander van pornografie, presies te vertel wat hy wou hoor. Hy het in 1980 vir Michaud en Aynsworth en, die aand voordat hy met Dobson gepraat het, vir Hagmaier gesê pornografie het feitlik geen rol in sy ontwikkeling as ’n reeksmoordenaar gespeel nie.
Rule en Aynesworth het albei opgelet dat Bundy altyd iets of iemand anders blameer het. Selfs nadat hy eindelik op 30 moorde skuld beken het, het hy nooit verantwoordelikheid vir enige van hulle aanvaar nie – selfs toe hy die geleentheid tydens die Tallahassee-verhoor gekry het, iets wat die doodstraf kon voorkom het. Hy het die skuld op ’n verskeidenheid sondebokke geplaas, onder andere sy gewelddadige oupa, die afwesigheid van ’n biologiese pa, die geheimhouding oor wie sy ouers is, alkohol, die media, die polisie (wat volgens hom bewyse geplant het), die gemeenskap in die algemeen, geweld op televisie en, eindelik, pornografie. Hy het gesê televisieprogramme het hom "gebreinspoel" om kredietkaarte te steel. Op minstens een geleentheid het hy selfs probeer om sy slagoffers die skuld te gee: "Ek ken mense wat … kwesbaarheid uitstraal," het hy in 1977 in ’n brief aan Kloepfer geskryf. "Hul gesigsuitdrukkings sê: 'Ek is bang vir jou.' Hierdie mense lok mishandeling uit … Deur te verwag om seergemaak te word, moedig hulle dit subtiel aan?"
Daar was ’n groot mate van delusie by sy denke betrokke. "Bundy was altyd verbaas wanneer iemand agtergekom het een van sy slagoffers is weg," sê die psiagter David von Drehle, "want hy het geglo Amerika is ’n plek waar almal onsigbaar is buiten aan hulself. En hy was altyd verstom wanneer iemand getuig het hulle het hom op ’n sekere plek gesien, want Bundy het nie geglo mense sien mekaar nie."
"Ek weet nie hoekom almal daarop uit is om my te kry nie," het hy teenoor Lewis gekla. Hy het geen idee gehad van die erns van sy dade nie, het sy gesê. Keppel het geskryf: "’n Langtermyn-reeksmoordenaar rig kragtige versperrings op teen sy skuldgevoelens, mure van ontkenning wat soms nooit oorbrug kan word nie."
Haliclona omissa
Haliclona omissa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1971 deur Griessinger.
Lance Henriksen
Lance Henriksen (gebore 5 Mei 1940) is 'n Amerikaanse akteur. Hy is bekend vir sy rolle in die rolprente The Terminator (1984), Aliens (1986), Hard Target (1993), en AVP: Alien vs. Predator (2004).
Aruth Wartan
Aruth Wartan (26 Junie 1880 – 14 April 1945) was 'n Armeense akteur en vervaardiger. Hy was bekend vir sy rolle in die rolprente Siegerin Weib (1918), Der Bastard (1919), From the Verge of the Swamp (1919), en Die Rache des Bastards (1919).
Wallonië
Die term Wallonië kan verwys na:
Mary Wynn
Mary Wynn (13 Maart 1902 – 22 Desember 2001) was 'n Amerikaanse aktrise. Sy was bekend vir haar rolle in die rolprente The Power Divine (1923) en The Range Patrol (1923).
Vlag van Georgië
Die nasionale vlag van Georgië (Georgies: საქართველოს სახელმწიფო დროშა; sakartwelos sakhelmtsʼipo drosja) is op 14 Januarie 2004 amptelik in gebruik geneem. Die vlag vertoon ’n rooi Sint Joriskruis op ’n wit agtergrond met ’n rooi Bolnur-Katskhuri-kruis in elk van die kwadrante.
Middeleeuse Georgiese vlae
In die kaart van 1367 deur Domenico en Francesco Pizzigano word die vlag van Tifilis (Tbilisi) aangedui as ’n Jerusalemkruis (’n groot kruis met kleiner kruise in elke kwadrant). Volgens D. Kldiasjwili (1997), is die Jerusalemkruis aanvaar na die heerskappy van Koning George V.
Demokratiese Republiek van Georgië (1918–1921)
Gedurende Georgië se kortstondige bestaan as ’n onafhanklike staat as die Demokratiese Republiek van Georgië van 1918 tot 1921, is ’n driekleur aanvaar. Die ontwerp het gekom na ’n vlagontwerpkompetisie gehou is en is gewen deur die skilder Iakob Nikoladze. Dit is in 1921, na die inlywing van Georgië by die USSR, deur die Sowjetunie afgeskaf.
Georgiese Sosialistiese Sowjetrepubliek (1921–1990)
Gedurende die Sowjetperiode het Georgië verskeie aanpassings van die rooi Sowjetvlag aanvaar met óf die naam van die Georgiese Sosialistiese Sowjetrepubliek daarop óf ’n hamer en sekel met ’n ster in ’n blou son in die skildhoek met ’n horisontale blou baan in die boonste gedeelte van die vlag. Die vlag van die Georgiese SSR is in November 1990 afgeskaf deur die Georgiese regering kort voordat onafhanklikheid van die Sowjetunie verklaar is.
Huidige vlag
’n Meerderheid van Georgiërs insluitend die invloedryke Katolikos-patriarg van die Georgies-Ortodokse en Apostoliese Kerk het die herinstelling van die vlag ondersteun en in 1999 het die Parlement van Georgië ’n konsepwet deurgevoer om die vlag te verander. Dit is egter nie deur die destydse president, Edward Sjewardnadze onderskryf nie. In die vroeë 2000’s is die vlag deur die hoofopposisieparty, die Verenigde Nasionale Beweging onder leiding van Micheil Saakasjwili aangeneem as ’n simbool van weerstand teen Sjewardnadze se regering.
Nadia Ali (broadcaster)
Nadia Ali (gebore 15 November 1984) is 'n Engelse aktrise. Sy is bekend vir haar rol in die televisiereeks Corner Shop Show (2014).
Vlag van Georgië
Huidige vlag
Die vlag is op 14 Januarie 2004 deur die parlement aanvaar. Saakasjwili het dit formeel onderskryf deur die Presidensiële Dekreet No. 31 wat op 25 Januarie, nadat hy as president verkies is, onderteken is.
Ontwerp
Die Georgiese vlag het die volgende tegniese ontwerp:
Kleure
Die kleurskema word hieronder gelys:
Soortgelyke vlae
Soos die vlag van Engeland toon die vlag van Georgië ’n rooi Sint Joriskruis op ’n wit agtergrond, maar laasgenoemde verskil deur die gebruik van vier Bolnur-Katskhuri-kruise in elk van die kwadrante.
Aribert Wäscher
Aribert Wäscher (1 Desember 1895 – 14 Desember 1961) was 'n Duitse akteur. Hy was bekend vir sy rolle in die rolprente Der Raub der Sabinerinnen (1928), Madame Bovary (1937), It Was a Gay Ballnight (1939), en Bel Ami (1939).
Brian Tyree Henry
Brian Tyree Henry (gebore 31 Maart 1982) is 'n Amerikaanse akteur. Hy is bekend vir sy rolle in die televisiereekse Boardwalk Empire (2010), Vice Principals (2016), This Is Us (2016), en Atlanta (2016).
Nan Wynn
Nan Wynn (8 Mei 1915 – 21 Maart 1971) was 'n Amerikaanse aktrise. Sy was bekend vir haar rolle in die rolprente A Shot in the Dark (1941), Pardon My Sarong (1942), en Princess O'Rourke (1943).
Isabelle Allen
Isabelle Allen (gebore 16 Maart 2002) is 'n Engelse aktrise. Sy is bekend vir haar rolle in die rolprente Les Misérables (2012), Let's Be Evil (2016), en Killers Anonymous (2018).
KwaZulu-Natalse Provinsiale Wetgewer
Die KwaZulu-Natalse Provinsiale Wetgewer is die primêre wetgewende liggaam van KwaZulu-Natal. Dit het 'n eenkamersamestelling en verkies die premier en die uitvoerende raad.
Klas 15F-stoomlokomotief
Die lokomotief is ontwerp deur W.A.J. Day, Hoofmeganiese ingenieur van die Suid-Afrikaanse Spoorweë (SAR) van 1936-1939, en is gebou in vier groepe met vier lokomotiefvervaardigers in Duitsland en die Verenigde Koninkryk wat oor 'n tydperk van agt jaar gestrek het tydens die Tweede Wêreldoorlog.
Diens
Terwyl die Klas 15F hoofsaaklik in die Oranje-Vrystaat en Wes-Transvaal gebruik is, was daar ook diens in elke stelsel landwyd, insluitend Garratt-gebied in Natal, waar dit op die lyn van Newcastle na Utrecht gebruik is.
KwaZulu-Natalse Provinsiale Wetgewer
Bevoegdhede
Die wetgewer het die mag om wetgewing uit te voer op verskeie terreine wat in die nasionale grondwet gespesifiseer is; op sommige terreine word die wetgewende mag met die nasionale parlement gedeel, terwyl dit op ander terreine uitsluitlik vir KwaZulu-Natal gereserveer is. Die velde sluit gesondheid, onderwys (behalwe universiteite), landbou, behuising, beskerming van die omgewing en ontwikkelingsbeplanning in.
Haliclona onomichiensis
Haliclona onomichiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
KwaZulu-Natalse Provinsiale Wetgewer
Bevoegdhede
Die wetgewer hou toesig oor die administrasie van die provinsiale regering van KwaZulu-Natal, en die premier en die lede van die uitvoerende raad moet aan die wetgewer verslag doen oor die uitvoering van hul verantwoordelikhede. Die wetgewer bestuur ook die finansies van die provinsiale regering deur middel van die bewillingswetsontwerpe wat KwaZulu-Natal se provinsiale begroting bepaal.
Haliclona onomichiensis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1981 deur Hoshino.
KwaZulu-Natalse Provinsiale Wetgewer
Verkiesing
Die provinsiale wetgewer bestaan ​​uit 80 lede wat deur 'n stelsel van proporsionele verteenwoordiging van die partylys met geslote lyste verkies word. Die mees onlangse verkiesing is op 8 Mei 2019 gehou uit die lede van die leierparty of koalisie in die wetgewer.
Klas 15F-stoomlokomotief
Diens
Gedurende 1947 het koning George VI, vergesel van koningin Elizabeth en die prinsesse Elizabeth en Margaret besoek gebring aan die Britse gebiede in Suider-Afrika. Die koninklike besoek het op 17 Februarie in Kaapstad begin. Vervoer tydens die koninklike besoek was aan boord van die Koninklike Trein van die SAR, wat deur geselekteerde Britse stoomlokomotiewe getrek is. Klas 15F nr. 3030 neem op 21 Februarie die Koninklike Trein op sy eerste been. Dieselfde lokomotief was ook vooraan die trein se laaste been twee maande en 16 093 km later, toe dit die Koninklike Trein na Duncan-dok in Kaapstad teruggebring het.
Op die Wes-Transvaalstelsel was die Klas 15F jare lank die steunpilaar van hoofstoom by Germiston, wat gewerk het na Witbank, Volksrust en Kroonstad. In 1956 is daar besluit om dertig Klas GMA Garratts tydelik aan die Witbank-Germiston-afdeling toe te ken gedurende die oorgangstydperk van stoom na elektriese werk. Dit het dertig Klas 15F's vir die Oranje-Vrystaat vrygestel, waarvan dertien nodig was vir toename in verkeer en sewentien om Klas 23's te vervang, wat nodig was vir toenemende verkeer op die Kaapse Noordelike Stelsel.
KwaZulu-Natalse Provinsiale Wetgewer
Ampsdraers
Die speaker is die politieke hoof van die wetgewer en word bygestaan deur 'n adjunk-speaker. Die huidige speaker is Ntobeko Boyce, en die adjunk-speaker is Themba Mthembu; hulle is albei lede van die African National Congress.
Sedert Augustus 2022 is die premier van KwaZulu-Natal Nomusa Dube-Ncube van die African National Congress, terwyl Velenkosini Hlabisa, (Inkatha Vryheidsparty), die leier van die opposisie is.
Klas 15F-stoomlokomotief
Diens
In Februarie 1957 ontvang die Kaapse Middelandstelsel sy eerste twee Klas 15F-lokomotiewe wat van die Paarden Eiland-loods in die Wes-Kaap na Sydenham in Port Elizabeth oorgeplaas is. Teen Julie 1957 was daar nege in Sydenham, drie by Cradock en een by Noupoort. Daar was 'n kort tydperk toe beide stelsels Klas 15F's op die hooflyn gebruik het.
Teen die einde van 1959 is die vinnige Natalse passasierstreine van Germiston na Volksrust deur klas 31-000 of Klas 32-000 dieselelektries getrek, maar die ander passasierstreine is steeds deur Volksrust-gebaseerde klas 15F's gewerk. Teen die middel van 1965 is die Volksrust-lokomotiewe terug na die Germiston-loods oorgeplaas na voltooiing van die elektrifisering van die Natalse hooflyn.
Hans Wassmann
Hans Wassmann (1 Januarie 1873 – 5 April 1932) was 'n Duitse akteur. Hy was bekend vir sy rolle in die rolprente Louise de Lavallière (1922), Der Liebeskäfig (1925), Ronny (1931), en Vater geht auf Reisen (1932).
Dwight Henry (akteur)
Dwight Henry (* 1962) is 'n Amerikaanse akteur. Hy is bekend vir sy rolle in die rolprente Beasts of the Southern Wild (2012), 12 Years a Slave (2013), Undying (2017), en Sexual Healing.
Pterygodium newdigateae
Pterygodium newdigateae was 'n meerjarige plant en geofiet wat hoort tot die genus Pterygodium. Die spesie is endemies aan die Wes-Kaap. Dit het naby Plettenbergbaai by The Crags voorgekom en word nou as uitgestorwe beskou. Dit was deel van die fynbos.
Pterygodium cooperi
Pterygodium cooperi is 'n meerjarige plant en geofiet wat hoort tot die genus Pterygodium. Die spesie is inheems aan KwaZulu-Natal, die Oos-Kaap, die Vrystaat en Lesotho waar dit in die Drakensberge voorkom.
LGBT-regte in Denemarke
Denemarke was in 2012 die 11de land in die wêreld wat huweliksregte aan pare van dieselfde geslag verleen het. Aanneming deur homoseksuele pare is sedert 2010 wettig en homoseksualiteit is sedert 1933 wettig.
Klas 6Z-stoomlokomotief
Die Suid-Afrikaanse Klas 6Z 2-6-4 van 1901 was 'n stoomlokomotief in die Kaapkolonie.
In 1901 het die Kaapse Regeringspoorweë vier nuwe 6de Klas stoomlokomotiewe met 'n 2-6-2 Prairie-tipe wieluitleg in diens geplaas, maar hulle is gou verander na 'n 2-6-4 Adriatic-tipe wieluitleg. In 1902 is nog vier lokomotiewe in diens geplaas, ook gebou met die 2-6-4 wieluitleg. Laasgenoemde was die eerste tenderlokomotiewe in die wêreld om met hierdie wieluitleg gebou te word.
In 1912, toe hulle na Uniewording in die Suid-Afrikaanse Spoorweë opgeneem is, is hierdie agt lokomotiewe hernommer en herklassifiseer as Klas 6Z.
Vaaltolbos
Die vaaltolbos (Leucadendron conicum) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en die Oos-Kaap, waar dit voorkom in die Langeberg, Outeniekwaberge, Tsitsikammaberge, Elandsberg en Tuinroete-vlakte. Die struik word 6 m hoog en dra blomme van Oktober tot November.
'n Brand vernietig die plant, maar die sade oorleef. Die sade word in 'n tol op die vroulike plant geberg en word vrygelaat na 'n brand waar dit dan deur die wind versprei word. Die plant is eenslagtig en daar is manlike- en vroulike plante. Die aktiwiteite van klein torre verseker dat die plante bestuif word. Die plant groei hoofsaaklik in nat valleie, klowe en stroompies op hoogtes van 300-1000 m.
In Engels staan dit as die Garden Route conebush bekend. Die boom se FSA-nommer is 78.1.
Galery
<Gallery> Leucadendron conicum 15331790.jpg Leucadendron conicum 15505994.jpg Leucadendron conicum 16086168.jpg Leucadendron conicum 31108890.jpg Leucadendron conicum 63100380.jpg Leucadendron conicum 63101282.jpg </Gallery>
Haliclona palmata
Haliclona palmata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1869 deur sensu Lieberkühn.
Firgrove
Firgrove is ‘n dorp aan die spoorlyn tussen Kaapstad en die Strand.
Die dorp is by ongeveer die koördinate 34° 3′ suid en 18° 47′ oos en 28 m bo seespieël. Dit is suid van die R102-pad (Ou Hoofweg) en die spoorlyn, noord van die N2-hoofweg en oos van die Baden Powell-verbypad (R310). Somerset-Wes grens aan die dorp se oostekant, Macassar aan die suidwestekant en Faure en Eersterivier aan die noordwestekant.
Firgrove beslaan 64 ha en het ‘n bevolking van effens oor die 2 000.
Katie Amess
Katie Amess (gebore 19 Julie 1985) is 'n Engelse aktrise en vervaardiger. Sy is bekend vir haar rolle in die rolprente Harry Potter and the Order of the Phoenix (2007) en Captain America: Civil War (2016), en in die televisiereekse Bull (2016) en Criminal Minds: Beyond Borders (2016).
Celeste Yarnall
Celeste Yarnall (26 Julie 1944 – 7 Oktober 2018) was 'n Amerikaanse aktrise en vervaardiger. Sy was bekend vir haar rolle in die rolprente Live a Little, Love a Little (1968), Beast of Blood (1970), en The Velvet Vampire (1971), en in die televisiereeks Star Trek (1966).
Pterygodium cruciferum
Pterygodium cruciferum is 'n meerjarige plant en geofiet wat hoort tot die genus Pterygodium. Dit is deel van die fynbos, endemies aan die Wes-Kaap en kom van Darling tot by Bredasdorp voor.
Habitatbedreiging
Daar is vier subpopulasies bekend en die spesie het reeds habitat afgestaan aan ontwikkeling op die Kaapse Vlakte en gewasverbouing by Darling en Bredasdorp. Indringerplante hou ook 'n bedreiging vir die spesie in.
Faerie Glen-natuurreservaat
Die Faerie Glen-natuurreservaat in die ooste van Pretoria was deel van die plaas Hartbeespoort 304 wat aan mnr H.W. Struben behoort het. Op ou lugfoto's is dit duidelik sigbaar dat die vloedvlakte gebruik was as landerye en die res van die plaas vir beesweiding. Die reservaat is deel van die Bronberg-bewaringsgebied wat in 1980 verklaar is. Renosterkop (1 468 m) is geleë in die noorde van die reservaat.
Dierelewe
Hoewel die kleiner soogdiere soos muishonde, krimpvarkies, hase, ystervarke, groototters, nagapies en kleinkolmuskeljaatkatte moeilik is om te sien, is daar wel tekens van hulle teenwoordigheid.
Fasiliteite en aktiwiteite
Die reservaat het drie staproetes:
Besoektye
Somer (September - April): 06:00 - 18:00
Winter (Mei - Augustus): 06:00 - 18:00
Reënskadu
thumb|280px|Die uitwerking van 'n reënskadu. 280px|thumb|Die [[Hoogland van Tibet (middel) is dalk die beste voorbeeld van 'n reënskadu. Reënval uit die suide vorder nie oor die Himalaja nie en dit lei tot 'n droë klimaat aan die (noordelike) lykant van die bergreeks.]]
'n Reënskadu is 'n gebied aan die agterkant van 'n bergagtige streek waar die reënval aansienlik afneem omdat dit weggekeer word van die heersende wind wat reën bring. Dit is bekend as die lykant.
Verdampte vogtigheid van waterliggame (soos oseane of groot mere) word deur die heersende kuswinde gewaai na die droër en warmer binnelandse gebiede. Wanneer dit by hoë landvorme kom, word die vogtige lug boontoe gewaai na die piek, waar dit versprei, afkoel en die vogtigheid kondenseer. Dit begin dan reën. As die landvorme hoog en breed genoeg is, sal die meeste van die humiditeit verlore gaan in reën oor die loefkant, of windkant, voordat dit verby die piek beweeg. Wanneer die lug aan die lykant van die landvorm afbeweeg, word dit saamgepers en verhit, en dit skep föhnwinde (warm, droë bergwinde) wat vogtigheid "absorbeer" en 'n breë "skadu" van droë lug agter die bergpiek vorm. Die klimaat het gewoonlik struiklande of selfs woestyne tot gevolg.
Monnik
thumb|220px|'n Portret van 'n [[Katolieke Kerk|Katolieke monnik van die Orde van die Kartuisers (1446).]] thumb|220px|'n Groep [[Boeddhisme|Boeddistemonnike neem aan 'n bespreking deel.]] thumb|220px|Boeddhistemonnike besig met 'n seremonie in [[Hangzhou, China.]]
'n Monnik (via Nederlands monnik en Latyn monachus uit Grieks μοναχός monachos, van μόνος monos, "alleen") is 'n man wat in 'n klooster woon en aan 'n bepaalde dissipline onderdanig is. Hulle woon óf alleen óf saam met ander monnike. 'n Monnik kan besluit om sy lewe te wy aan diens aan alle lewende wesens, of hy kan 'n askeet wees wat verkies om hom aan die hoofstroomgemeenskap te onttrek om sy lewe in gebed en oordenking deur te bring. Die begrip is antiek en kom in baie godsdienste en filosofieë voor.
In Grieks kan die term ook op vroue van toepassing wees, maar in Afrikaans word dit net vir mans gebruik; vroue word nonne genoem. Hoewel die woord 'n Christelike oorsprong het, word dit ook vir ander godsdienste en filosofiese agtergronde gebruik.
Tradisies van Christelike monastisisme word in baie groot denominasies aangetref, soos Katolisisme, Lutheranisme, Oriëntale Ortodoksie, Oosterse Ortodoksie, Anglikanisme en Metodisme. Ook in Indiese godsdienste soos Hindoeïsme, Boeddhisme en Djainisme kom monastiese tradisies voor.
Sandy Hook Elementêre Skool-skietvoorval
Die Sandy Hook Elementêre Skool-skietery het op 14 Desember 2012 in Newtown, Connecticut, Verenigde State plaasgevind, toe die 20-jarige Adam Lanza 26 mense doodgeskiet het. Twintig van die slagoffers was kinders tussen ses en sewe jaar oud, en die ander ses was volwasse personeellede. Lanza het vroeër daardie dag, voordat hy skool toe gery het, sy ma by hul huis in Newtown doodgeskiet. Toe eerste hulppersoneel by die skool aankom, het Lanza deur selfmoord gesterf en homself in die kop geskiet.
Monnik
Boeddhisme
In Theravada-Boeddhisme is bhikkhu die term vir 'n monnik. Hulle dissiplinêre kode word die patimokkha genoem, wat deel van die groter vinaya, of monastiese kode, is. Hulle lewe van bedelary en bedel elke dag. Die plaaslike mense gee vir hulle kos om te eet, hoewel die monnike nie spesifiek daarvoor mag vra nie. Die monnike woon in kloosters en het 'n belangrike funksie in die tradisionele Asiatiese gemeenskap. Jong seuns kan ook ingewy word. Monnike van alle ouderdomme eet net soggens en mag nie 'n lewe van luukses lei nie. Hulle reëls verbied die gebruik van geld, maar deesdae word dit nie deur alle monnike gevolg nie. Die monnike is deel van die Sangha, die derde van die Drie Juwele Boeddha, Dharma en Sangha.
Haliclona pacifica
Haliclona pacifica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sandy Hook Elementêre Skool-skietvoorval
Die voorval is in 2023 nog die dodelikste massaskietery in die geskiedenis van Connecticut, en die dodelikste massaskietery by 'n laerskool in die geskiedenis van die VSA. Dit is ook die tweede dodelikste skoolskietvoorval in die VSA, en die vierde dodelikste massaskietery algeheel. Die skietvoorval het tot hernieude debat oor wapenbeheer in die Verenigde State gelei, insluitend voorstelle om die agtergrondkontrolestelsel universeel te maak, en vir nuwe federale en staatswapenwetgewing wat die verkoop en vervaardiging van sekere soorte semi-outomatiese vuurwapens en magasyne verbied wat meer as tien rondtes ammunisie kan hou. Daar het niks van hierdie voorstelle gekom nie weens die invloed van die wapenregte-voorspraakgroepe in Amerika.
’n Verslag van November 2013 wat deur die Connecticut-staatsprokureur se kantoor uitgereik is, het tot die gevolgtrekking gekom dat Lanza alleen opgetree het en sy optrede beplan het, maar het geen aanduiding gegee waarom hy dit gedoen het, of hoekom hy die skool geteiken het nie. ’n Verslag wat in November 2014 deur die Office of the Child Advocate uitgereik is, het gesê dat Lanza Aspergersindroom gehad het en as tiener depressie, angs en obsessief-kompulsiewe versteuring gehad het, maar tot die gevolgtrekking gekom het dat hulle “nie sy moorddadige dade veroorsaak of gelei het nie”. Die verslag het verder gesê, "sy ernstige en verslegtende geïnternaliseerde geestesgesondheidsprobleme [...] gekombineer met 'n atipiese beheptheid met geweld [...] (en) toegang tot dodelike wapens [...] het as 'n resep vir massa moord gedien."
Monnik
Boeddhisme
In Vajrayana-Boeddhisme is monnikeskap deel van die stelsel van "geloftes van individuele bevryding"; hierdie geloftes word afglê om 'n mens se eie persoonlike etiese dissipline te ontwikkel. Die monnike en nonne vorm die (gewone) sangha. Wat die geloftes betref, is daar vier stappe; een daarvan is om 'n monastiese lewe te lei; die laaste stap is om alle geloftes van 'n "ten volle ingewyde monnik" (gelong) af te lê.
Haliclona pacifica
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1994 deur Hooper & Wiedenmayer.
Monnik
Boeddhisme
Chinese Boeddhistemonnike word tradisioneel en stereotiep verbind met die praktyk van die Chinese gevegskuns, of koeng foe, en monnike is dikwels belangrike karakters in gevegskunsprente.
Sandy Hook Elementêre Skool-skietvoorval
Agtergrond
Vanaf 30 November 2012 was 456 kinders by die Laerskool Sandy Hook in die kleuterskool tot graad vier ingeskryf. Die skool se sekuriteitsprotokolle was onlangs opgegradeer, wat vereis dat besoekers individueel toegelaat moet word na visuele en identifikasie hersiening deur videomonitor. Deure na die skool is elke dag om 9:30 vm. gesluit, na oggend aankomelinge.
Duinetolbos
Die duinetolbos (Leucadendron coniferum) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap, waar dit voorkom in die Kaapse Skiereiland, Kogelberg, Kleinmondberge, Groenlandberg en Kleinrivierberge. Die struik word 4 m hoog en dra blomme van Augustus tot September.